**ILTAKOULU RY**

**PÖYTÄKIRJA**

**HALLITUKSEN KOKOUS 4/2017**

**Aika: maanantai 20.2. klo 17.00**

**Paikka: Päätalo C1**

**Paikalla**

Roope Tukia, puheenjohtaja

Aurora Lehtinen, sihteeri

Joonatan Laine

Iida Tani

Eveliina Kuusisto

Roosa Käsmä

Jarkko Oksanen

Essi Salovaara

Yeti Kakko

Henri Kiiskilä

Vili Kandic (saapui 17:13)

Susanna Hyartt (saapui 17:17)

1. Kokouksen avaaminen

Kokous avataan klo 17:05.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Pöytäkirjantarkastajiksi valitaan Eveliina Kuusisto ja Iida Tani.

1. Kokouksen esityslistan hyväksyminen

Päätetään, että kohta 9 ja 12 vaihtavat paikkaa sekä lisätään kohta 8g: Muut tulevat tapahtumat. Korjaukset hyväksytään, minkä jälkeen esityslista hyväksytään.

1. Ilmoitusasiat ja posti

Ei ole ilmoitusasioita tai postia.

1. Talous
	1. taloustilanne

IK:n tilillä on rahaa 8 089,83€.

* 1. laskut ja korvaukset

Korvaus kyykkävarusteiden hankkimisesta Eveliina Ruuskalle 13,99€. Peace out jatkojen hankintoja Roope Tukialle 33,98 euroa. Hyväksytään molemmat korvaukset.

1. Menneet tapahtumat
	1. HB-etkot 9.2.

Onnistunut tapahtuma ja iltakoululaisia oli paikalla noin 7. Mukana olivat Boomi, Iltakoulu, Indecs, Staabi, Man@ger, TTO ja JKY. Enimmäkseen etkot oli rentoa hengailua bolassa, mutta ohjelmassa oli myös Love boat -teeman mukaista ohjelmaa kuten speed mingling.

* 1. IK Pelimuseoilee 10.2.

Pelimuseossa oli mukana 8 henkeä, kaikilla oli hauskaa ja museossa viihdyttiin melkein 3 tuntia. Tapahtuma oli ilmainen.

* 1. Akateemisen kyykän MM-kisat 11.2.

Mukana oli n. 38 henkilöä. IK voitti ensimmäistä kertaa kyykkämatsin.

* 1. Tampere Peace Perspectives 17.2.

Konferenssi oli onnistunut ja yleisöä oli noin 50. Parhaimmillaan oli 5 henkilöä IK:sta yleisössä. Jatkot olivat pettymys, sillä vain 20 henkilöä osallistui Doriksessa pidettyihin jatkoihin klo 19-22. Päätetään, ettei Iltakoulu osallistu vuoden 2018 Tampere Peace Perspectives -tapahtuman järjestelyihin.

*Vili Kandic saapui ajassa 17:12. Eetu Tulonen poistui ajassa 17:13. Susanna Hyartt saapui ajassa 17:17.*

1. Tulevat tapahtumat
	1. Hankipallo ft. Interaktio 23.2.

Haalarit jalkaan ja kaikki mukaan.

* 1. Humina-etkot & Huminat 28.2.

Etkot järjestetään Markuksentorilla. Rahaliikenne menee IK:n kautta. Päätetään, että Susanna Hyartt ja Aurora Lehtinen menee myymään lippuja torstaina 23.2. klo 12-14 TAMK:lle. Lipunmyynnin kirjanpidon on oltava tarkkaa.

* 1. Pohjoismainen Urailtama 9.3.

Työelämätapahtuma yhteistyössä Pohjola-Nordenin Nuorisoliiton kanssa. Tilat on varattu. Vili Kandic ehdottaa 5 euron budjettia kahvitarjoiluun. Ehdotus hyväksytään.

* 1. Pokeriturnaus Patinan kanssa 13.3.

Staabi otetaan mukaan, sillä ilmoittautuneita on vasta 7 ja tavoitteena 40.

* 1. Helsingin excursio 23.3.

Excursion suunnittelu on valmista ja ilmoittautuminen aukeaa ke 22.2. klo 12. Ilmoittautuminen sähköpostilla osoitteeseen alumni@iltakoulu.org.

* 1. 25.3. IK-Lanit

Päätetään budjetiksi 0 euroa ja ruoat hoidetaan nyyttäri periaatteella.

* 1. Muut tulevat tapahtumat
		1. St. Patrick’s Day -sitsit 16.3.

Järjestetään yhdessä Staabin, Itun, UDK:n ja Tampion kanssa.

* + 1. Talviolympialaiset 30.3.

Rastinpitäjiä tarvitaan.

* + 1. Työelämätapahtuma 6.4.
		2. JKY:n Pornobileet 19.4.
		3. Megazone 24.4.

Järjestetään yhteistyössä Staabin kanssa. 60 osallistujaa, joista 30 iltakoululaista. Päätetään, että 7,5 euron lipusta IK ei korvaa mitään.

* + 1. Beer Pong -turnaus 25.4.

Staabilla on vastuu rahaliikenteestä ja Iltakoululle ei koidu kuluja. Mutta jos kuluja tulee, ne tasataan kaikkien mukana olevien järjestöjen kesken. Osallistumismaksu joukkueelle 14 euroa. Maaliskuun lopussa aukeaa ilmoittautuminen.

1. Koulutuspolitiikka

On tullut fuksipalautetta liittyen mahdolliseen ongelmaan POLPOP02-kurssin arvostelussa, joten Henri Kiiskilällä oli Tapio Raunion kanssa tapaaminen asiasta. Raunio laittaa sähköpostia tentaattori Säynässalolle. Konfliktinratkaisusimulaatio järjestetään mahdollisesti Santahaminassa ja paikallinen strategian laitos tukee taloudellisesti ja pyritään saamaan mahdollinen luennoitsija neuvottelutaidoista. JKY:n kopotapaamisessa keskustellaan abi-infoista JKY:n kautta, yhteisestä facebook-ryhmästä ja yhteisistä esittelydioista Staabin ja Boomin kanssa. Opintokyselyssä on toivottu johtamisen teemakokonaisuutta. Lukupiiri ohjeistus valmistuu maaliskuun alussa, osaksi kirjallisten töiden opasta. Kohdennettu opintosuunta tapaaminen on 7.3. Henri Kiiskilä ehdottaa itseään tapaamiseen kansainvälisen politiikan opintosuunnasta.

1. Liikunta

Talviolympialaisia suunnitellaan 30.3.

1. Kehitysyhteistyö ja kansainvälisyys

Avustus on siirretty Pamojan tilille ja he kiittelivät yhteistyöstä. JKY:n kollegiossa päätettiin englanninkielisestä viestinnästä seuraavasti: 1. kaikkien facebook-tapahtumien kuvaus tulee laittaa jatkossa sekä suomeksi että englanniksi 2. siitä tulee käydä ilmi mikä tapahtuma on, kelle se on tarkoitettu ja millä kielellä järjestetään 3. sekä Facebookista että nettisivuilta tulee löytyä englanninkielinen kuvaus 4. some-viestintää harjoitetaan mahdollisuuksien mukaan myös englanniksi 5. Leadership for Change-opiskelijoiden tiedotus järjestetään heidän oman FB-ryhmän kautta. Vaihtareiden asemasta päätettiin, että jäsenyys on mahdollinen, mutta harva sitä kuitenkaan hankkii. He saavat osallistua kaikkiin sellaisiin tapahtumiin, joissa ei ole erityistä tilarajoitetta. MARIHE ja Nordig-ohjelmat tutoroidaan samalla tavalla kuin vaihtarit. Päätetään, että LFC-opiskelijoille jäsenmaksu on myös 22 euroa eli sama kuin suomenkielisillekin. LFC-opiskelijoiden tutorointi järjestetään yhteistyössä JKY:n kesken niin, että kaikki järjestöt hankkivat saman verran tutoreita ja opiskelijat jaetaan pääaineiden mukaisesti. Kv-sitsien päivä muuttuu ja uusi päivämäärä on mahdollisesti 5.4.

1. Tiedotus

Yhdenvertaisuussuunnitelman ensimmäinen vedos on valmis. Hallitusta kehotetaan lukemaan suunnitelma ja kommentoimaan sitä. Pietarille on lähetetty sopimus atk-yhteistyöstä. Keskustellaan viikkokatsauksesta, joka tulisi linkkinä IK:n sivuille ja jossa olisi koottuna sektoreiden asiat. Tiedotusvastaava kokoaa tämän. Ei kuitenkaan korvaa koko tiedostusta, vaan pikemminkin yleiskatsaus. Laitetaan infoa seuraavasta hallituksen kokouksesta edellisenä päivänä Facebook-sivulle. Snapchattiin ja Instagramiin on toivottu enemmän sisältöä.

1. Kulttuuri

Suunnitellaan pubivisailua maaliskuun alkupuolelle ja paikkana olisi jokin yhteistyöbaari. Maaliskuun lopulla mahdollinen museokierros Työväenmuseo Werstaalle. Saataisiin todella hyvällä alennuksella opastettu kierros. Hinta olisi 30€ ja kierros on mahdollista suunnitella omanlaiseksemme. Päätetään Circus Maximuksen budjetiksi 15 euroa. Keskustellaan siitä, että vujunauhoja hommattaisiin vain hallitukselle. Sitsiohjekirja on työn alla.

1. Ainejärjestötila ja tutorointi

Susanna Hyartt on pyykännyt aj-tilan irtaimiston ja vienyt löytötavarat kierrätykseen. Palautteessa on esitetty toiveita kasvispohjaisesta kahvimaidosta. Päätetään, että ostetaan pienempiä purkkeja soijamaitoa ainakin toistaiseksi. Tutorhaku loppuu tänään 20.2. ja maisteritutorhaku viikon päästä. Tällä hetkellä hakemuksia 5 tutorilta ja 0 maisteritutorilta. Ensimmäinen tutormiitti pidetään maaliskuun alussa. Omasta tutorkoulutuksesta politiikan tutkimuksessa on otettu yhteyttä Aino Nordlingiin ja asiasta tullaan keskustelemaan.

1. Työelämä- ja alumnitoiminta

Avustuksen haku työelämätapahtumaa varten 6.4, jos saadaan avustus, voidaan keksiä järkevä käyttökohde rahoille, esimerkiksi sauna Markuksentorilta. Yhteiskuntatutkimuksen työelämäpäivästä inspiroituneena voisi syksylle mahdollisesti järjestää IK:lle omaa, jossa laitos myös mukana.

1. Varainhankinta ja ravintolayhteistyö

Hyväksytään sopimus Ykan kanssa 600 eurosta. Korvatillikan kanssa keskustelua yhteistyöstä, mutta ei ole hyväksynyt 600 euron sopimusta. Myös yhteistyötä Tiikerihain tai Mallashovin kanssa on pohdittu.

1. Valmennuskurssi

Matti Pihlajamaan työsopimus on kirjoitettu. Ilmoittautuneita on tällä hetkellä 18 ilmoittautunutta ja yksi materiaalipaketin tilannut. Lähtökohtaisesti otetaan 25 osallistujaa.

1. Vuosijuhlat

Vuosijuhlamenoihin on talousarviossa merkitty 9000 euroa. Tämä tulee ylittymään mitä luultavimmin noin 1000 eurolla. Valmistelut etenevät, paikaksi valikoituu ensi perjantaihin mennessä joko Bravo Plaza tai Talvipuutarha. Sponsorien roolia rahoituksen tärkeydessä korostetaan.

1. Muut esille tulevat asiat

Seuraavaan kokoukseen mennessä maaliskuun sekä vapun tapahtumien käytännön järjestelyt kuntoon mahdollisuuksien mukaan. Lisäksi budjettiesitykset näihin tapahtumiin etenkin Wabun osalta, jotta voidaan verrata kevään tulo/menopuolta viime kevääseen. Samalla saadaan pitkäaikainen tieto taloudellisesta tilanteesta vuosijuhlia varten!

1. Seuraavan kokouksen ajankohta

Päätetään seuraavan kokouksen ajankohdaksi ma 6.3. klo 16-19.

1. Kokouksen päättäminen

Päätetään kokous ajassa 18:29.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Roope Tukia, puheenjohtaja Aurora Lehtinen, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eveliina Kuusisto, pöytäkirjantarkastaja Iida Tani, pöytäkirjantarkastaja